अमिताभ बच्चन बोले- ट्विटर भैया, उ जो नील कमल होत है ना, वापस लगाय दें
Twitter Removes Blue Ticks From Verified Accounts - Amitabh Bachchan Reacted On It. ट्विटर ने 20 अप्रैल से रात 12 बजे से अपने प्लेटफॉर्म से वेरिफाइड यूजर्स के ब्लू टिक हटा लिए हैं। ट्विटर ने कहा है कि उन्होंने सिर्फ ऐसे लोगों के अकाउंट से ब्लू टिक हटाए हैं जिन्होंने ब्लू प्लान नहीं खरीदा था
ट्विटर ने 20 अप्रैल से रात 12 बजे से अपने प्लेटफॉर्म से वेरिफाइड यूजर्स के ब्लू टिक हटा लिए हैं। ट्विटर ने कहा है कि उन्होंने सिर्फ ऐसे लोगों के अकाउंट से ब्लू टिक हटाए हैं जिन्होंने ब्लू प्लान नहीं खरीदा था।
इस वजह से UP के CM योगी आदित्यनाथ, राहुल गांधी, विराट कोहली, रोहित शर्मा, अमिताभ बच्चन, सलमान खान, शाहरुख खान जैसे कई सेलेब्रिटीज और नेताओं के ट्विटर अकाउंट से भी ब्लू टिक हट गए हैं।
अमिताभ बच्चन बोले- उ नील कमल वापस लगाय दें ट्विटर भैया
अमिताभ बच्चन ने मजेदार अंदाज में ट्विटर से ब्लू टिक वापस देने को लेकर लिखा- T 4623 - ए twitter भइया ! सुन रहे हैं ? अब तो पैसा भी भर दिये हैं हम... तो उ जो नील कमल होत है ना, हमार नाम के आगे, उ तो वापस लगाय दें भैया, ताकि लोग जान जायें की हम ही हैं .. हाथ तो जोड़ लिये रहे हम। अब का, गोड़वा जोड़े पड़ी का ??
कॉमेडियन वीर दास ने लिखा- कोई मेरी आइडेंटिटी चुराए, अब ये मेरी प्रॉब्लम नहीं 
ट्विटर पर कई सेलिब्रिटी ब्लू टिक हटाए जाने पर रिएक्ट कर रहे हैं। कॉमेडियन वीर दास ने ट्विटर के इस मूव को मजेदार अंदाज में टारगेट करते हुए लिखा है- क्योंकि अब मेरे पास ब्लू टिक नहीं है, तो अगर मेरे किसी ट्वीट से आपकी भावना हर्ट होती है तो अप ये समझ लें कि वो ट्वीट मैंने नहीं किया है बल्कि ये किसी फेक या पैरोडी अकाउंट का काम है। और अगर आप मेरी पोस्ट लाइक करते हैं, तो समझें कि ये मेरा ही अकाउंट है।
वीर दास ने ट्वीट करते हुए आगे लिखा- मुझे इस दुनिया में रहना पसंद है। अगर आपको एक आर्टिस्ट के तौर पर पहचान बनानी है तो आपको टिकट खरीदने होंगे, टिक नहीं। बाय बाय ब्लू टिक! अब मुझे इस बात से कोई शिकायत नहीं है कि कोई फेक आईडी बनाने के लिए मेरी आइडेंटिटी चुरा कर इस्तेमाल कर रहा है।
क्योंकि अब ये सिर्फ मेरी दिक्कत नहीं रही, इससे आपको निपटना होगा।अगर कोई बात आपको बुरी लगे, तो मैं कह दूंगा कि ये मेरा अकाउंट है ही नहीं।
नर्गिस फाखरी बोलीं- पैसे देकर कोई भी खरीद लेगा ब्लू टिक 
वहीं नर्गिस फाखरी ने ट्वीट करते हुए लिखा- मैं ट्विटर पर ज्यादा एक्टिव नहीं हूं। मैंने आज ही इस बात पर ध्यान दिया कि अब मेरे अकाउंट पर वो छोटा ब्लू टिक नजर नहीं आ रहा है। इसका मतलब है कि अब मेरा अकाउंट वेरिफाइड नहीं है।
तो क्या अब ब्लू टिक खरीदने के लिए आपको पैसे देने होंगे ? हां, लेकिन अगर हर कोई इसे खरीद सकता है तो फिर इसमें खास क्या है ?
गुरुवार को ट्विटर ने सभी एकाउंट्स से लीगेसी ब्लू चेकमार्क यानि ब्लू टिक हटा दिए। ट्विटर के मालिक एलन मस्क ने 12 अप्रैल को ही इस बात का ऐलान कर दिया था। अब अकाउंट में ब्लू टिक मार्क जोड़ने के लिए 900 रुपए तक का मंथली ब्लू सब्सक्रिप्शन प्लान लेना होगा।
प्रकाश राज ने कहा ब्लू टिक को बाय-बाय 
एक्टर प्रकाश राज ने भी इस पर रियेक्ट करते हुए लिखा- बाय बाय ब्लू टिक! आपका साथ जब तक था, काफी अच्छा था। लोगों के साथ मेरी बातचीत, मेरी जर्नी शेयर करना अब भी जारी रहेगा। आप अपना ध्यान रखें!
वहीं एक्टर प्रोड्यूसर रवि किशन ने लिखा- मिस्टर मस्क ??????? अपने मेरे साथ ऐसा क्यों किया ?????
अब ब्लू टिक लेने के लिए लेना होगा सब्सक्रिपशन 
2009 में ट्विटर पर ब्लू टिक का कॉन्सेप्ट आया था। ब्लू टिक फेक अकाउंट से बचने और आइडेंटिटी थेफ्ट को कम करने के लिए लाया गया था। पहले अकाउंट के वेरिफिकेशन और ब्लू टिक को खरीदने की जरूरत नहीं थी। एलन मस्क ने ट्विटर के ब्लू टिक को सिर्फ प्रीमियम कस्टमर्स के लिए सब्सक्रिप्शन प्लान में शामिल कर दिया है।
ट्विटर ने वेरिफाइड अकाउंट से ब्लू टिक हटाए:CM योगी, कोहली, सलमान के अकाउंट्स भी शामिल, टैग के लिए अब मंथली चार्ज
कंपनी के मालिक एलन मस्क ने 12 अप्रैल को ही इस बारे में ऐलान किया था। उन्होंने कहा था, 'लीगेसी ब्लू चेकमार्क हटाए जाने की आखिरी तारीख 4/20 है।' पूरी खबर पढ़ें 